Noor-Eesti

Nova Estonia (en )"Young Estonia" ''Encyclopædia Britannica' foi un grupo literario neorromántico establecido arredor de 1905 e dirixido polo poeta Gustav Suits e o escritor de contos Friedebert Tuglas. Outros membros do grupo foron Villem Grünthal-Ridala e Johannes Aavik. 

 Traxectoria 
Noor-Eesti xerou un conxunto de obras orixinais nos campos da literatura, as belas artes e as artes decorativas. Tamén deu pulo á renovación da lingua estoniana e traduciu literatura europea contemporánea ao estoniano.Kaus (2011), p. 58 O grupo chegou a un amplo público durante o turbulento ano da revolución de 1905, lanzando cinco álbums titulados Noor-Eesti I-V e provocando un cambio radical na cultura estoniana.

Gustav Suits articulou a ideoloxía do grupo do seguinte xeito:"O que impulsa e exalta a humanidade é a educación. O noso lema é: Máis cultura! Máis cultura europea! Sigamos sendo estonianos, pero sexamos tamén europeos. Queremos descubrir as ideas e formas cara ás que nos impulsan o noso espírito, carácter e necesidades nacionais por unha banda, e a cultura europea por outra."W. K. Matthews, "The Background and Poetry of Gustav Suits. A Study in Estonian Symbolism", American Slavic and East European Review, Vol. 9, No. 2. (Abril 1950), páxina 118.

O programa estético do grupo seguiu as tendencias da literatura finesa, francesa, alemá, escandinava e italiana da época, incluíndo elementos do impresionismo, o simbolismo e o expresionismo. A Revolución Rusa de 1917 dispersou os membros do movemento, e algúns fuxiron ao exilio. Tuglas fuxiu a Helsinqui e Aavik e Suits marcharon a Suecia.

O grupo tamén funcionou como editorial e publicou cinco antoloxías de Noor-Eesti entre 1905 e 1915.

 Notas 

 Véxase tamén 

 Bibliografía 



 Outros artigos 
 Siuru

Categoría:Literatura de Estonia
Categoría:Literatura en lingua estoniana
Categoría:1905